LANNA เปิดงบ Q2 โตทะลัก 2 เท่า รับรายได้ธุรกิจถ่านหินพุ่ง-บุ๊กกำไร PKN เฉียด 57 ลบ.
LANNA เปิดงบไตรมาส 2/65 โตทะลัก 2 เท่า แตะ 1.2 พันลบ. จากปีก่อน 322.61 ลบ. รับรายได้ธุรกิจถ่านหินพุ่ง-บุ๊กส่วนแบ่งกำไรจากเงินลงทุนในบริษัทร่วม PKN จำนวน 56.72 ลบ. ส่วนงวด 6 เดือนแรกกำไร 1.81 พันลบ. เพิ่มขึ้น 220% จากปีก่อนกำไร 565.24 ลบ.
LANNA เปิดงบไตรมาส 2/65 โตทะลัก 2 เท่า แตะ 1.2 พันลบ. รับรายได้ธุรกิจถ่านหินพุ่ง-บุ๊กส่วนแบ่งกำไรจากเงินลงทุนในบริษัทร่วม PKN จำนวน 56.72 ลบ. ส่วนงวด 6 เดือนแรกกำไรเพิ่ม 220%
11 ส.ค. 2565

บริษัท ลานนารีซอร์สเซส จำกัด (มหาชน) หรือ LANNA รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้บริษัทฯ และบริษัทย่อยมีรายได้ 7,609.61 ล้านบาท เพิ่มขึ้นร้อยละ 115.93 จากงวดเดียวกันของปีก่อน 4,085.55 ล้านบาท โดยมีรายได้จากธุรกิจถ่านหินในไตรมาส 2/2565 และงวด 6 เดือนแรกของปี 2565 รวมทั้งสิ้น 7,312.04 ล้านบาทและ 11,608.17 ล้านบาทเพิ่มขึ้นจากงวดเดียวกันของปีก่อน 4,407.33 ล้านบาทและ 6,365.23 ล้านบาทคิดเป็นร้อยละ 151.73 และ 121.41 เนื่องจากปริมาณการขายถ่านหินเพิ่มขึ้นจากงวดเดียวกันของปีก่อนร้อยละ 27.88 และ 18.82 และราคาขายถ่านหินโดยเฉลี่ยเพิ่มขึ้นจากงวดเดียวกันของปีก่อนร้อยละ 96.85 และ 86.36 ตามลำดับ
รวมทั้งมีส่วนแบ่งกําไรจากบริษัทร่วม 59.16 ล้านบาทเพิ่มขึ้นจากงวดเดียวกันของปีก่อน 57.53 ล้านบาทคิดเป็นร้อยละ 3,529.45 เนื่องจากมีส่วนแบ่งกําไรจาก PT. PESONA KHATULISTIWA NUSANTARA (PKN) จำนวน 56.72ล้านบาท ซึ่งเป็นบริษัทร่วมที่บริษัทฯ เข้าไปลงทุนในสัดส่วนร้อยละ 10 ของจำนวนหุ้นสามัญที่เรียกชําระแล้วของ PKN เมื่อวันที่ 31 สิงหาคม 2564 ที่ผ่านมา